Марко Ганчев
Лека нощ

chitanka.info

Не, не, вървете си да спите. Ще съм лош,

деца, насила ще ви кажа лека нощ.

Седи ви се с големите, обаче няма!

Защото от това започна мойта драма

на времето — от реплики на зрели хора.

На тях Историята беше им суфльора.

И днес освен полагащото ми се бреме

връз мен тежи и бремето на друго време.

Добрият ми баща защо не беше лош,

насила да ми беше казвал лека нощ.

1975

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.